open-index/open-wikipedia-markdown huggingface dataset:
Kirilo Budanov

**Kirilo Oleksiiovich Budanov** (ukrainian: Kирило Олексійович Буданов;) es un politico e oficero de Ukraina. Il 
nascet ye li 4-im de januar 1986 in Kiev e es desde li 2-im de januar 2026 chef del buró del presidente de Ukraina Volodymyr Zelensky. Kirilo Budanov esset inter chef del Ukrainian militari servicie secret HUR inter li 5-im de august 2020 e li 2-im de januar 2026. Desde li annu 2023 il es secun militari rang leutenent-general.

## Personal e professional vive
Kirilo Budanov recivet un militari education e devenit professional oficero del Armé de Ukraina. Il studiat al Odessa Institute. In li guerre inter Russia e Ucrania in li annu 2014 Kirilo Budanov esset pluri vezes vulnerat. Il fat un cariera in li Ukrainian militari servicie secret HUR .

Kirilo Budanov supervivet un auto-bombe in li annu 2019.

Kirilo Budanov es maritat por li duesim vez. Su duesim marita es Marianna Budanova, qui supervivet un venen-atacca in li annu 2023.

## Political e militari cariera
* 2020 Kirilo Budanov Kirilo Budanov esset inter chef del Ukrainian militari servicie secret HUR inter li 5-im de august 2020 e li 2-im de januar 2026.
* 2022 Kirilo Budanov recivet li militari rang major-general.
* 2023 Kirilo Budanov recivet li militari rang leutenant-general.
* 2026 Kirilo Budanov devenit ye li 2-im de januar 2026 chef del buró del presidente de Ukraina Volodymyr Zelensky.

## Referenties
Condom

**Condom** o *preservative* es un instrument por li contraception por evitar un graviditá ínvoluntari del fémina. Un condom consiste customalman ex cautchuc. Li mann tira li condom ante li coition (sex) súper li pénis. Quande li mann ejacula li comdom capte li sperma e impedi que li seme atinge in li vágine del fémina.

Li usa de condomes durant li coition anc protecte contra AIDS e altri sexual transmisset maladies.
Pedro Santana Lopes

**Pedro Miguel de Santana Lopes** es un politico de Portugal. Il nascet ye li 29-im junio 1956 in Lisboa e esset inter li 26-im de novembre 2015 e 2-im de april 2024 li prim-ministre de Portugal.
Goa

**Goa**  es un state federal de India. It es situat in li sud-west del land al Costa de Konkan. Goa esset un colonie de Portugal e devenit in li decembre 1961 un parte de India.

Li cité capital de Goa es Panaji, ma secun li númere de habitantes li portu-cité Mormugao have li max mult habitantes. Li state have un area de 3.702 quadrat-kilometres e it have un population de 	1.457.723 (2011). Secun li administration Goa es dividet in li Districte Sud-Goa e li Districte Nord-Goa.

Li lingue oficial de Goa es Konkani lingue e 66 percent (2011) del habitantes adhere al religion de hinduisme.

* Guvernator: Ashok Gajapathi Raju
* Prim-Ministre: Pramod Sawant

## Historie
* 1501 Goa devenit un colonia de Portugal
* 1961 India anexet Goa in li decembre 1961.
* 1987 Goa devenit un propri federal state de India.

## Economie
Por li economie de Goa li pisc-captura e li turisme have un grand importantie.
Yeardley Smith

**Martha Maria Yeardley Smith ** es un actoressa de USA. Ella nascet li 3-im de julí 1964 in Paris (Francia) e devenit quam voce de *Lisa Simpson* in li animat-dessinat serie de television The Simpsons desde li annu 1987.

Yeardley Smith nascet in Paris (Francia) proque su patre laborat por li agentie de novas United Press International, ma ja 1966 ella translocat con su familie a Washington, D.C..

Yeardley Smith es desde li annu 1982 activ quam actoressa. Ella ludet in li annu 1986 in li horrore-film Maximum Overdrive de Stephen King li rol de *Connie*.

Yeardley Smith es por li triesim vez maritat.
Petrópolis

**Petrópolis** es un cité in Brasil. It es situat in li sud del land 60 kilometres nord-ost de Rio de Janeiro. Petrópolis apartene al federal state Rio de Janeiro (State). Inter 1894 e 1902 Petrópolis esset li cité capital del federal state Rio de Janeiro (State) e residentia estival del imperatores brazilian.

Florianópolis have 306.678 (2020) habitantes e un area de 791,1 quadrat-kilometres. 

Li nómine del cité honora li ultim imperator de Brasil Pedro II de Brasil. Li cité esset fundat ye li 16-im de marte 1843 de Pedro II de Brasil.

Por li economie del cité li turisme lude un grand rol.
Marcos Fis Ballester

**Marcos Fis Ballester** es un professional handball-lusora de Hispania. Il nascet ye li 1-im de marte 2007 in Ciudad Real e lude desde li annu 2025 por li hispan handball-club Club Balonmano Granollers.

Li patre de Marcos Fis Ballester, Julio Fis, es de Cuba. Pro Marcos Fis Ballester anc have li civité de Cuba.

Marcos Fis Ballester es 1,92 metres alt.

## Clubs
* 2023–2024	Alarcos Ciudad Real
* 2024–2025	Caserío Ciudad Real
* 2025–	Club Balonmano Granollers.

## International
Desde li annu 2022 Marcos Fis Ballester lude li national handball-representationes de Hispania. Ye li 11-im de may 2025 Marcos Fis Ballester lude por li adult National representation de Hispaniain li handdball por mannes.
Marcos Fis Ballester partiprendet con li National representation de Hispania in li handball por mannes in li championatu europan de handball por mannes 2026.
Mykhailo Fedorov

**Mykhailo Albertovych Fedorov** (ukrainain: Михайло Альбертович Федоров) es un politico e interprendero de Ukraina. Il nascet 21-im de januar 1991 in Vasylivka (Districte Zaporizhia) e es desde li 14-im de januar 2026 ministre de defense de Ukraina.

## Personal e professional vive
Mykhailo Fedorov studiat sociologie e management in Zaporizhia. Pos su studies il fundat in li may 2013 su propri agentura por novas in Zaporizhia.

## Political cariera
* 2014-2019 Mykhailo Fedorov esset membre in li partise 5.10 de Hennadiy Balashov.
* 2014 Mykhailo Fedorov candidat sin successe in li electiones parlamentari por li partise 5.10.
* 2019 Mykhailo Fedorov es electet in li parlament de Ukraina por li partise Servitor de popul.
* 2019-2023 Mykhailo Fedorov esset vice-prim ministre e ministre por li digital transformation de Ukraina.
* 2023-2025 Mykhailo Fedorov esset vice-prim ministre e ministre por innovation, education e tecnologie e ministre por li digital transformation de Ukraina.
* 2025-2026 Mykhailo Fedorov esset unesim vice-prim ministre e ministre por li digital transformation de Ukraina.
* 2026 Mykhailo Fedorov devenit ye li 14-im de januar 2026 ministre de defense de Ukraina.
Jan van Goyen

**Jan Josephszoon van Goyen** esset un nederlandesi pictor. Il nascet ye li 13-im de januar 1596 in Leiden e morit ye li 27-im de april 1656 in Den Haag. 

Li tema del picturas de Jan van Goyen esset paisages. Li patre de Jan van Goyen esset un sapero. Jan van Goyen studiat arte in Haarlem che li pictor Esaias van de Velde. 

In li annu 1618 Jan van Goyen maritat Annetje Willemsdr. van Raelst in Leiden. Li cuple havet du filias, qui maritat altri pictores.

## Ovre
Jan van Goyen pictet plu quam 1000 picturas e 800 dessines. Il influentiat mult altri pictores de paisages in Nederland. Jan van Goyen pictet su paisages in li tonal stil. Il pictet paisages hivernal, dunes, costas, cités e fluvie-paisages.
David McAllister

**David James McAllister** es un politico de Germania. Il nascet li 12-im januar 1971 in Berlin e esset inter li 1-im de julí 2010 til 19-im de februar 2013 prim-ministre de Infra Saxonia. David McAllister es membre del Cristan Democratic Union de Germania e desde li annu 2014 membre del Europan Parlament.

## Personal e professional vive
Li patre de David McAllister es de Scotia e su matre de Germania. Su patre servit quam soldate del Reyatu Unit in Berlin. David McAllister have anc li civitá del Reyatu Unit. Il nascet in Berlin, ma translocat con su genitores in li annu 1982 a Bad Bederkesa in li país federal Infra Saxonia.

David McAllister studiat jurisprudentie in Hannover e laborat pos su studies quam avocate.

David McAllister es maritat con Dunja Kolleck e li cuple have du infantes.

## Political cariera
* 1998-2014 David McAllister esset membre del parlament del país federal Infra Saxonia por li Cristan Democratic Union de Germania.
* 2008-2016 David McAllister esset presidente del Cristan Democratic Union de Germania in li país federal Infra Saxonia.
* 2010-2013 David McAllister esset 1-im de julí 2010 til 19-im de februar 2013 prim-ministre del país federal Infra Saxonia.
* 2014 David McAllister es electet quam membre del Europan Parlament por li Cristan Democratic Union de Germania.
* 2015 David McAllister devenit vice-presidente del Europan Popul Partise.
* 2017 David McAllister devenit presidente del comité por externi aferes del Europan Parlament
Yangtze

Li **Yangtze** (chinés *長江;*)  es un li max long fluvie del Popul Republica China. It have un longore de 6380 kilometres e it es li max long fluvie de Asia e li triesm max long fluvie del munde detra li Nil e li Fluvie Amazon.

Li Yangtze have su fonte in un altore de 5170 metres in Tibet. Li Yangtze desinbocca nord de Shanghai in li Ost-Chines Ocean del Pacific Ocean. Li nómine Yangtze significa in chinés *long fluvie*.

Li Yangtze flue tra li cités Luzhou, Chongqing, Yichang, Jingzhou, Yueyang, Changsha, Wuhan, Jiujiang, Anqing, Tongling, Wuhu, Nanjing, Zhenjiang, Yangzhou, Nantong e Shanghai.

Li fluvie Yangtze ha ludet un grand rol in li historie, cultura e economie de China. Por milles de annus li fluvies esset usat por aqua, irigation, higiene, transport, industrie, marcar frontieras e guerre.
Heidi Neussner

**Heidi Neussner** esset un poeta e autoressa de Germania, quel scrit in li lingue international Ido. El nascet ye li 7-im de marte 1929 in Berlin e morit ye li 19-im de januar 2026 in Berlin. Heidi Neussner esset maritat con li Idist Alfred Neussner.

## Personal e professional vive
Heidi Neussner laborat quam instructora in scola elementari. En li annu 1950 el maritat li Idist Alfred Neussner. Li cuple havet tri infanti.

Heidi Neussner esset activ in li movement de Esperanto e inconcrat su marito Alfred Neussner in un Esperanto-incontra. El aprendet Ido per su marito. 

Heidi Neussner partiprendet in pluri national e international Ido-congresses.

## Ovre
Li famosi Ido-poeto instigat Heidi Neussner crear poemas original in Ido. Heidi Neussner publicat su poemas in Ido-revúes quam Progreso e Ido-Saluto!. Su poemas esset anc publicat in du li colectiones 1988 *Galamatiaso* (1988) e *Pasema instanti* (2000). 
Heidi Neussner anc traductet pezzes del litteratura german a Ido.

### Bibliografie
* 1988 Galamatiaso. 
* 2000 Pasema instanti. (Poemas in li forme de Haiku).
* (sin annu) Kelka kulmini di germana klasika literaturo. Extractes ex ovres de Johann Wolfgang von Goethe, Friedrich Schiller e Gotthold Ephraim Lessing.
Emil Sänze

**Emil Sänze** es un dextri politico de Germania. Il nascet li 27-im de septembre 1950 Beuren e es li prim-candidate del dextri partise Alternative por Germania in li electiones al parlament del país federal Baden-Württemberg in li annu 2026. Emil Sänze es desde li annu 2016 membre del parlament del país federal Baden-Württemberg por li dextri partise Alternative por Germania e es desde li annu 2022 co-presidente del organisation del Alternative por Germania in li país federal Baden-Württemberg juntmen con Markus Frohnmaier.

## Personal e professional vive
Emil Sänze fat un aprentissage comerciante e studiat economie. Il laborat por li Deutsche Bank e li automobil-interprense BMW. Emil Sänze laborat anc quam índependentconsiliero de firmas.

Emil Sänze es maritat e have tri infantes.

## Political cariera
* 2016 Emil Sänze esset electet in li parlament del país federal Baden-Württemberg por li dextri partise Alternative por Germania. 
* 2016-2019 Emil Sänze esset co-presidente del fraction del Alternative por Germania in li parlament del país federal Baden-Württemberg.
* 2022 Emil Sänze es electet quam co-presidente del Alternative por Germania in li país federal Baden-Württemberg juntmen con Markus Frohnmaier.
* 2026 Emil Sänze es li prim candidate del Alternative por Germania in li electiones al parlament del país federal Baden-Württemberg

## Politica
Emil Sänze apartene al radical dextri fraction del partise Alternative por Germania. Il suportat li radical membre del parlament de Germania Wolfgang Gedeon, qui esset excludet ex li partise.

## Ligamentes extern
* Emil Sänze sur li internet-págine del parlament de Baden-Württemberg
* Internet-págine de Emil Sänze
Marko Mamić

**Marko Mamić** es un professional handball-lusor de Croatia. Il nascet ye li 6-im de marte 1994 in Zagreb e lude desde li annu 2019 por SC DHfK Leipzig. Marko Mamić lude desde li octobre 2024 por li National representation de Croatia in li handball por mannes e il ganiat in li annu 2025 li argente-medallie con li National representation de Croatia in li handball por mannes

Marko Mamićes 2,00 metres alt. 

## Clubs
* 2007–2012	RK Moslavina Kutina
* 2012–2015	Kadetten Schaffhausen (Svissia)
* 2015–2017	Dunkerque HBGL (Francia)
* 2017–2019	KS Kielce (Polonia)
* 2019–	SC DHfK Leipzig (Germania)

## International
Marko Mamić lude desde li annu 2016 por li National representation de Croatia in li handball por mannes. 

Til li 16-im de januar 2026  il ludet 104 vezes por Croatia e jettat 123 goles.

Marko Mamić partiprendet in li chammpionatus mundal de handball por mannes in li annu 2017, 2023 e 2025 por Croatia e in li championatus europan de handball por mannes 2016, 2018, 2020, 2022 e 2026. In li annu 2024 il partiprendet in Olimpic Ludes del Estive 2016 por li National representation de Croatia in li handball por mannes.

## Successes
* 2014 e 2015 Champion de Svissia con li club Kadetten Schaffhausen
* 2016 Bronze-Medallie che li championatu europan de handball por mannes por li National representation de Croatia in li handball por mannes
* 2018 e 2019 Champion de Polonia e Bocale de Polonia con KS Kielce
* 2020 Argente-medallie che li championatu europan de handball por mannes por li National representation de Croatia in li handball por mannes
* 2025 Argente-medallie che li championatu mundal de handball por mannes por li National representation de Croatia in li handball por mannes
Rita Süssmuth

**Rita Süssmuth**, nascet quam Rita Kickuth esset un féminin politico del Cristan Democratic Union de Germania in Germania. Ella nascet li 17-im de februar 1937 in Wuppertal e morit ye li 1-im de februar 2026 in Neuss in li etá de 88 annus. Rita Süssmuth esset inter 25-im de novembre 1988 til 26-im de octobre 1998 presidente del parlament de Germania. Rita Süssmuth esset un representante del levul-liberal fraction de su partise Cristan Democratic Union de Germania.

## Personal e professional vive
Rita Süssmuth studiat romanistica e historie in Münster, Tübingen e Paris (Francia). Ella fat un pos-graduat studie in scientie de education, sociologie e psichologie e fat un doctoratu in Münster. Pos su studies ella laborat al universitás de Stuttgart, Osnabrück e Bochum.

Pos li fine de su political cariera Rita Süssmuth laborat quam professor a un privat universitá in Berlin. 

Rita Süssmuth esset maritat con li historico e professor Hans Süssmuth inter 1964 til li morte de su marito in li annu 2020. Li cuple havet un filia.

## Political cariera
* 1981 Rita Süssmuth devenit membre del Cristan Democratic Union de Germania.
* 1985-1988 Rita Süssmuth esset ministre de familie, oldes, féminas e yunesse de Germaniain li guvernament de Helmut Kohl.
* 1986-2001 Rita Süssmuth esset presidente del organisation de féminas in li Cristan Democratic Union de Germania (Frauen-Union).
* 1987-2002 Rita Süssmuth esset membre del parlament de Germania.
* 1988-1998 Rita Süssmuth esset presidente del parlament de Germania.
Cosmoglotta Comunité

***Cosmoglotta Comunité*** es un revúe in Occidental qui comensat esser publicat in 2025 ex un gruppe de occidentalistes circum David MacLeod. Li unesim numeró e til nu unic numeró havet 16 págines.

## Critica
Cosmoglotta Comunité esset criticat por usar solmen li ancian nómine del lingue Occidental. It anc ne es scrit totmen in Interlingue, ma permisse un *gast-lingue* presenta se. In li unesim numeró de Cosmoglotta Comunité it esset Sambahsa. To esset fortmen criticat de Interlinguistes quam Dorlota Burdon e Thomas Schmidt. Cosmoglotta Comunité anc ne permisse li publication de litterari textus e resta al poliglott filosofie gruppe *Occidental* che li social-retage Discord, quel anc vole changeamentes in li actual form de lingue.

## Referenties


## Ligamentes extern
* Numeró 1
Zlatko Raužan

**Zlatko Raužan** es un professional handball-lusor de Croatia. Il nascet ye li 14-im de februar 2002 in Zagreb e lude desde li annu 2026 por NK Zagreb. Zlatko Raužan lude desde li octobre 2024  por li National representation de Croatia in li handball por mannes.

Zlatko Raužan es 1,89 metres alt. 

## Clubs
* 2016-2021	MRK Dugo Selo
* 2021-2026 MRK Sesvete
* 2026–	NK Zagreb 

## International
Zlatko Raužan lude desde li annu 2024 por li National representation de Croatia in li handball por mannes. 

Zlatko Raužan partiprendet in li championatus europan de handball por mannes 2026 in Dania con li National representation de Croatia in li handball por mannes.
Ricarda Huch

**Ricarda Octavia Huch** esset un féminin autoressa, filosofa e historico de Germania. Ella nascet ye li 18-im de julí 1864 in Braunschweig e  morit ye li 17-im de novembre 1947 in Kronberg im Taunus.

Ricarda Huch esset inter li unesim féminas in li german parlant landes qui fat su doctoratu in historie.

Por far su abitur Ricarda Huch translocat a Zúrich in Svissia proque puellas ne posset far durant ti témpor su abitur in Germania. Ella studiat in Zúrich historie, filologie e filosofie. Anc to ne vell esser possibil por féminas in Germania. In li annu 1892 Ricarda Huch fat su doctoratu in historie al universitá de Zúrich quam un del unesim féminas in li german parlant landes de ti epoca.

Pos su studies Ricarda Huch laborat quam secretaria al universitá de Zúrich e quam instructora a un scola por puellas. In li annu 1891 ella publicat un colection de poemas sub li masculin pseudonim *Richard Hugo*.

In li annu 1896 ella laborat quam instructora por german e historie in Bremen. Ricarda Huch decidet in li annu 1897 laborar quam líber autoressa in Vienna. Ta ella maritat in li annu 1898 li italian dentist Ermanno Ceconi e habitat con su marito inter 1898 e 1900 in Trieste. In li annu 1899 nascet su filia Marietta.

Ricarda Huch translocat in li annu 1900 a München. In li annu 1905 ella divorciat de Ermanno Ceconi e maritat in li annu 1907 Richard Huch, ma anc ti maritage esset divorciat in li annu 1911.

In li annu 1926 Ricarda Huch esset acceptat quam unesim fémina quam membre in li Prussian Academie del Artes.

Ricarda Huch esset contra li Nationalsocialisme in Germania, ma restat in li land. Ella ne esset arestat, ma ne posset plus publicar in Germania. In proteste contra li nationalsocialistes Ricarda Huch abandonat ja in li annu 1933 du membritá in Prussian Academie del Artes.

## Ovre
Quam historico Ricarda Huch scrit pri li romantica, li Guerre de Triant Annus e pri li German Revolution de 1830. Ella anc scrit poemas, racontas, romanes e anc filosofic ovres.

Important ovres:
* 1891 Gedichte (Poemas)
* 1893 Erinnerungen von Ludolf Ursleu dem Jüngeren (roman)
* 1899: Blütezeit der Romantik 
* 1902: Ausbreitung und Verfall der Romantik 
* 1903: Vita somnium breve (plu tard: Michael Unger bekannt)
* 1906: Aus der Triumphgasse (roman)
* 1908: Das Risorgimento 
* 1910: Der Hahn von Quakenbrück (humoristic novelle)
* 1912–1914: Der große Krieg in Deutschland (Tri tomes historic ovre pri li Guerre de Triant Annus)
* 1913: Der Fall Deruga (criminal roman)
* 1913: Michael Bakunin und die Anarchie
* 1917: Neue Gedichte (Nov poemas)
* 1925: Freiheitskampf der Gemeinde von Trient
* 1934–1949: Deutsche Geschichte (German Historie in tri tomes)
* 1944 Herbstfeuer (Foy del autun) (poemas)
* 1946 Ursel (Political raconta)
Olimpic Ludes de hiverne 2026

Li **XXV Olimpic Ludes de hiverne 2014** eveni inter li 6-im e li 22-im februar 2026 in Milano e Cortina d'Ampezzo in Italia. It es li 25-im Olimpic Ludes del hiverne. It es por li triesim vez que Olimpic Ludes de hiverne es arangeat in Italia. Ja 1956 in Cortina d'Ampezzo e 2006 in Torino Italia arangea Olimpic Ludes de Hiverne. It es por li unesim que du diferent cités, Milano e Cortina d'Ampezzo, es oficial li hósped del Olimpic Ludes.

## Participantes
Sportistes ex 93 landes e índependent sportistes, to es sportistes de Russia e Bielorussia, ha qualificat se con adminim un sportiste por li Olimpic Ludes de hiverne 2026.  Por li unesim vez partiprende hivern-sportistes ex Benin, Guinea-Bissau e li Unit Arabic Emiratus in Olimpic Ludes de hiverne.

In tot 2871 sportistes, 1533 mannes e 1338 féminas partiprende in li olimpic competitiones.

## Sportes e númere de competitiones

Li sequent sportes esset parte del programma del Olimpic Ludes 2014 de hiverne. It evenity 92 competitiones in Sotchi. Por li unesim vez in li historie del Olimpic Ludes de hiverne competitiones in li ski-grimpada es parte del oficial programma.

* Biatlon (11 competitiones)
* Bob-slitte (4 competitiones)
* Curling (3 competitiones)
* Hockey sur glacie (2 competitiones)
* Nordic Combination (3 competitiones)
* Patinage artistic (5 competitiones)
* Patinar a rapiditá (14 competitiones)
* Shorttrack (9 competitiones)
* Skeleton (3 competitiones)
* Ski Alpin (10 competitiones)
* Ski-Grimpada (3 competitiones?
* Ski-Freestyle (15 competitiones)
* Ski-Saltation (6 competitiones)
* Ski travers li país (12 competitiones)
* Slittar (5 competitiones)
* Snowboard (11 competitiones)

## Ligamentes extern
* Li oficial internet-págine del Olimpic Ludes de Hiverne 2026
Trieste

**Trieste** (furlan: Trist, slovenian, croat: Trst) es un cité in Italia. It es situat in li nord-ost de Italia al frontiera con Slovenia. Triest es li cité capital del autonom region Friuli-Venezia Giulia. Triest es situat al Mediterrane in li Golfe de Trieste. Li cité have un important portu.

Trieste have 198.668 (2024) habitantes e un area de 84,49 quadrat-kilometres.

Trieste esset til 1806 presc 1000 annus parte del Sant Roman Imperie del German Nation. Desde 1815 til 1918 Trieste apartenet a Austria. Pos to Trieste esset parte de Italia. Pos li Duesim Guerre Mundal Trieste esset sub li nómine Líber Territorie de Trieste un líber state, quel esset dividet ye li annu 1954 inter Italia e Yugoslavia. Li cité Trieste devenit denov parte de Italia.

Desde li annu 1924 Trieste have un propri universitá.

Til li annu 2017 Trieste esset li cité capital del Provincia Trieste.
Predazzo

**Predazzo** es un municipie in Italia. It es situat in li nord-ost de Italia in li region Trentino-Alto Adige. Predazzo apartene al Provincia Trento.

Predazzo have 4.491 (2024) habitantes e un area de 109 quadrat-kilometres.

## Sport
Predazzo es un centre del sport hivernal e it have un ski-saltería. In li Olimpic Ludes de hiverne 2026 evenit li competitiones in lu Ski-Saltation in Predazzo.
Nika Prevc

**Nika Prevc** es un sportist de Ski-Saltation de Slovenia. Ella nascet ye li 5-im de marte 2005 in Kranj e ganiat li aure medallie in li Olimpic Ludes de hiverne 2026 in li competition del normal-saltería por mixtet equipes.

Nika Prevc es activ quam ski-saltatora por li sport-club SK Triglav Kranj. Ella es internationalmen activ quam ski-saltatora desde li annu 2013.

Nika Prevc have qui fratres Peter Prevc, Cene Prevc e e Domen Prevc qui es anc activ quam ski-saltarores.

## Succeses
* 2023/2024 Nika Prevc ganiat li Bocale Mundal de Ski-Saltation por féminas.
* 2024/2025 Nika Prevc ganiat denov li Bocale Mundal de Ski-Saltation por féminas.
* 2025 Nika Prevc ganiat li aure-medallie in li championatu mundel del ski-saltation 2025 in Trondheim in li competitiones del normal-saltería e del grand-saltería
* 2026 Argente medallie in li Olimpic Ludes de hiverne 2026 in competition del normal-saltería e bronze-medallie in li competition del grand saltería e aure-medallie con in li competition por mixtet equipes del normal-saltería con li equip de Slovenia.
Noi canta in Interlingue-Occidental!

**Noi canta in Interlingue-Occidental** es un canale che YouTube. In ti canale es publicat musica in Interlingue. 

*Noi canta in Interlingue-Occidental* esset creat ye li 6-im de junio 2025. Ye li 19-im de marte 2026 li canale havet 29 abonnatores e li 10 videos esset cliccat 2805 vezes.

Li fictiv cantatora in li canale porta li nómine *Emily De Wahl*. Li musica es creat per li auxilie del inteligentie artificial Suno AI. Li conception e textus del canale es creat de Patricia Schmidt, Thomas Schmidt e Dorlota Burdon. Omni canzones es cantat in Interlingue e li videos have subtitules in Interlingue.

## Stil
Li stil del canzones varia, ma li max grand parte es dark wave e gotic musica. Li canzones have sempre un yun féminin voce quam cantatora. In li Crist-nascentie-canzon *Li Nocte del Miracul* un féminin infante canta. Li max successosi canzon esset li curt video *Li Dansa del Ombres*, quel esset cliccat 1766 vezes til li 19-im de marte 2026.

## Videos
### 2025
* Yun estive (6-im junio 2025) cliccat 118 vezes (til 19-im de marte 2026).
* Passu pos passu (18-im de junio 2025) cliccat 162 vezes (til 19-im de marte 2026)
* Li Dansa del Ombres (29-im de junio 2025) cliccat 1766 vezes (til 19-im de marte 2026) (Curt video)
* Blu noctes in Finland (2-im de septembre 2025) cliccat 165 vezes (til 19-im de marte 2026).
* Li Luce del Autun (7-im octobre 2025) cliccat 72 vezes (til 19-im de marte 2026).
* In li labirinte de mi mente (11-im de octobre 2025) cliccat 70 vezes (til 19-im de marte 2026).
* Inter li árbores (23-im de octobre 2025) cliccat 193 vezes (til 19-im de marte 2026).
* Li Nocte del Miracul (14-im de decembre 2025) cliccat 84 vezes (til 19-im de marte 2026).

### 2026
* In li grisi cité (8-im de februar 2026) cliccat 105 vezes (til 19-im de marte 2026).
* Captet (19-im de marte 2026) cliccat 52 vezes (til 21-im de marte 2026)

## Ligamentes extern
* Li canale Noi canta in Interlingue-Occidental che YouTube

## Referenties
Sara Agrež

**Sara Agrež** es un football-lusora de Slovenia. Ella nascet ye 9-im de decembre 2000 in Žalec e lude desde li annu 2024 por li german club 1. FC Köln in Germania. Sara Agrež lude desde li 25-im de may 2017 por li National selection de football por féminas de Slovenia.

Sara Agrež lude in li defense e es 172 centimetres alt. 

## Clubes
Sara Agrež ludet por li clubs sequent:
* 2008–2015	ŽNK Žalec (Slovenia)
* 2015–2017	ŽNK Rudar Škale (Slovenia)
* 2017–2018	ŽNK Radomlje (Slovenia)
* 2018–2019	ŽNK Pomurje Beltinci (Slovenia)
* 2019–2022	1. FFC Turbine Potsdam (Germania)
* 2019 1. FFC Turbine Potsdam II
* 2022–2023	VfL Wolfsburg (Germania)
* 2022–2023	VfL Wolfsburg II (Germania)
* 2024–	1. FC Köln (Germania)

## National selection de football por féminas de Slovenia
Sara Agrežn lude desde desde li 25-im de may 2017 por li National selection de football por féminas de Slovenia. Ella ludet til li 26-im junio 2025 50 vezes por National selection de football por féminas de Slovenia e fat 10 goles.

## Successes
* 2017 Bocale de Istria con li National selection de football por féminas de Slovenia.
* 2023 Bocale de Germania con VfL Wolfsburg (Germania).
Monero

**Monero** (Abreviation: XMR) es un criptomoné basat in tecnologie blockchain quel es privat, íntraciabil, interchangeabil e decentralisat.

### Denominationes de Monero

## Referenties
Philipp Raimund

**Philipp Raimund** es un sportist de Ski-Saltation de Germania. Il nascet li 23-im de junio 2000 in Göppingen e ganiat li aure-medallie in li Olimpic Ludes de hiverne 2026 in li competition del normal-saltería por mannes.

Philipp Raimind es activ quam ski-saltator por li sport-club SC Oberstdorf. Desde li seson 2019 Philipp Raimund es activ in li Bocale Mundal de Ski-Saltation.

## Personal vive
Philipp Raimond comensat con li Ski-Saltation in li etá de quin annus. Su cusino Luca Raimund es un professional football-lusor.

## Succeses
* 2026 Aure-medallie in li Olimpic Ludes de hiverne 2026 in li competition del normal-saltería .
Elīna Ieva Bota

**Elīna Ieva Bota**, nascet quam Elīna Vītola, es un sportist de slittar de Latvia. Ella nascet ye li 14-im de may 2000 in Sigulda e ella ganiat li argente-medallie in li Olimpic Ludes de hiverne 2026 in li competition de singul slittar por féminas.

Elīna Ieva Bota comensat li sport de slittar in li etá 11 annus. Desde li 2-im de decembre 2017 Elīna Ieva Bota partiprende in li Bocale Mundal de slittar.

Elīna Ieva Bota es 1,77 metres alt e have un pesa de 69 kilogrammes.

Elīna Ieva Bota es maritat esde li annu 2024 con li latvian sportist de slittar Mārtiņš Bots.

## Succeses
* 2022 Bronze-medallie in li Championatu europan por slittar in Sant Moritz-Celerina in li competition de singul slittar por féminas.
* 2023 Bronze-medallie in li Championatu europan por slittar in Altenbergin li competition de singul slittar por féminas.
* 2026 Argente-medallie in li Olimpic Ludes de hiverne 2026 in li competition de singul slittar por féminas.
Bad Bunny

**Bad Bunny**, nascet quam Benito Antonio Martínez Ocasio, es un musico e producente de musica del Unit States de America de puertorican orígine. Il nascet ye 10-im de marte 1994 Bayamón, Puerto Rico e devenit famosi per su pause-act in li finale del Super Bowl 2026 ye li 8-im de februar 2026 in Santa Clara, California. 

Bad Bunny canta in rap-musica in li hispan-lingue in li stil de trap-musica. Il publicat su unesim canzones in li annu 2017 e ganiat quarvez li musica-premie Granny Awards e ja in li annu 2017 li musica-premie MTV Video Music Awards.

Li pseudonim *Bad Bunny* significa maliciosi lépor.
Cees Nooteboom

**Cornelis Johannes Jacobus Maria ''Cees'' Nooteboom** esset un autor, jurnalist e poet. Il nascet ye li 31-im de julí 1933 in Den Haag e morit ye li 11-im de februar 2026 in Menorca, Hispania.

Cees Nooteboom ganiat pluri international premies de litteratura.

## Ovres
Cees Nooteboom scrit romanes, novelles, viage-raportes e poemas. Su ovres esset traductet in plus quam 30 lingues.
Li max famosi ovres de Nooteboom es:
* 1963 De ridder is gestorven (1963)
* 1980 Rituelen (Rituales)
* 1982 Mokusei!
* 1984 In Nederland (1984)
* 1991 Het volgende verhaal (Li sequent raconta)
* 1998 Allerzielen
Barcelos

**Barcelos** es un cité e municipie in Portugal. It es situat in li nord del land al frontiere con Hispania. Barcelos apartene al Region Norte e al Districte Braga.

Li cité have un population de 116,959 (2024) e un un area de 308.68 quadrat-kilometres. 

Li cité es famosi pro li legende del Gallino de Barcelos, quel devenit un national simbol de Portugal.
Anastasia Metelkina

**Anastasia Nikolaevna Metelkina** (russ: Анастасия Николаевна Метёлкина, georgian: ანასტასია ნიკოლაევნა მეტელკინა) es un sportista de patinage artistic de Russia, qui starta desde li annu 2020 por Georgia. Ella nascet li 10-im de marte 2005 in Vladimir (Russia)amara in Russia e ganiat con su partner li championatu europan de patinage artistic por pares 2026 in Sheffield li aure-medallie con su partner Luka Berulava.

In li Olimpic Ludes de hiverne 2026 in Milano ella ganiat li argente-medallie in li competition por pares in li patinage artistic con su partner Luka Berulava.

Anastasia Metelkina es 1,62 metres alt. Su actual chefs de exercition es Pavel Sliusarenko e Egor Zukroev.

## Partneres in li patinage artistic por pares
* 2019 Ilya Krasnikov 
* 2019-2020 Daniil Shvetsov
* 2020-2022 Daniil Parkman
* 2023-nu Luka Berulava

## Successes
* 2024 Argente-medallie in li championatu europan de patinage artistic 2024 in Kaunas in li competition por pares in li patinage artistic con su partner Luka Berulava.
* 2025 Bronze-medallie in li championatu europan de patinage artistic 2025 in Tallinn in li competition por pares in li patinage artistic con su partner Luka Berulava.
* 2026 Aure-medallie in li championatu europan de patinage artistic 2026 in Sheffield in li competition por pares in li patinage artistic con su partner Luka Berulava.
* 2026 Argente-medallie in li Olimpic Ludes de hiverne 2026 in li competition por pares in li patinage artistic con su partner Luka Berulava.
Niina Petrõkina

**Niina Petrõkina**  es un sportista de patinage artistic de Estonia. Ella nascet li 14-im de august 2004 in Tallinn e ella ganiat li championatus europan de patinage artistic in li competition del singul de féminas in li annus 2024 e 2025.

Niina Petrõkina comensat patinar in li annu 2008.

Niina Petrõkina es 1,58 metres alt.

## Successes
* 2026 Niina Petrõkina finit in li Olimpic Ludes de hiverne 2026 in li competition del singul de féminas e in li competition de equipes ye li rang 7.
* 2025 Niina Petrõkina ganiat li championatu europan de patinage artistic 2025 in Sheffield in li competition del singul de féminas.
* 2024 Niina Petrõkina ganiat li championatu europan de patinage artistic 2024 in Tallinn in li competition del singul de féminas.
Artturi Lehkonen

**Artturi  Aleksanteri Lehkonen** es un professional lusor de hockey sur glacie de Finland. Il nascet li  4-im de juli 1995 in Piikkiö (Kaarina) e lude desde li 2022 por Colorado Avalanche in li NHL in li USA.  Artturi Lehkonen lude desde li seson 2015/2016 2015 por li National selection de Finland in li hockey sur glacie.

Artturi Lehkonen partiprendet in li Olimpic Ludes de hiverne 2026 con li National selection de Finland in li hockey sur glacie.

Artturi Lehkonen lude sur li position de atacca ye li levul latere e il es 1,83 metre alt e have un pesa de 83 kilogrammes.

## Clubs
* til 2012 TPS Turku
* 2012–2014	Kalevan Pallo
* 2014–2016	Frölunda HC (Svedia)
* 2016–2022	Montréal Canadiens (Canada)
* 2022-nu Colorado Avalanche (USA)

## Successes
* 2016 Champion de Svedia con Frölunda HC
* 2022 Stanley Cup in li NHL con Colorado Avalanche
Jack Eichel

**John ''Jack'' Eichel ** es un professional lusor de hockey sur glacie de Unit States de America. Il nascet li 28-im de octobre 1996 in  Chelmsford (Massachusetts) e lude desde li annu 2021 in li National Hockey League por li club Vegas Golden Knights. 

Jack Eichel lude sur li position de atacca in li centre. Il es 188 centimetres alt e have un pesa de 88 kilogrammes.

Jack Eichel Il ludet in li annus 2015 por li National selection del Unit States de America in li hockey sur glacie che li championatus mundal de hockey sur glacie e ganiat li bronze-medallie.

Jack Eichel partiprendet in li Olimpic Ludes de hiverne 2026 con li National selection del Unit States de Americain li hockey sur glacie.

## Clubs
* 2012-2014	U.S. National Development Team (USHL-liga)
* 2014–2015	Boston University
* 2015–2021	Buffalo Sabres (NHL)
* 2021-nu Vegas Golden Knights (NHL)

## Successes
* 2015 Bronze-medallie in li championatu mundal de hockey sur glacie con li National selection del Unit States de America in li hockey sur glacie.
Professional Women’s Hockey League

Li **Professional Women’s Hockey League** (Professional liga de hockey sur glacie de féminas) es un professional Hockey sur glacie liga por féminas in Nord-America. Li Professional Women’s Hockey League esset fundat in li annu 2023 quam successor del Premier Hockey Federation (antey:  National Women’s Hockey League, NWHL).

Li Professional Women’s Hockey League ludet su unesim seson in li annu 2023/2024 con six clubs. Li trofé por li victor del liga have li nómine Walter Cup. 

## Clubes
Professional Women’s Hockey League comensat in li annu 2023 con six clubes. In li seson 2025/2026 ludet ott clubs, quar de Unit States de America e quar de Canada.

* Boston Fleet (USA) desde li annu 2023.
* Minnesota Frost (USA) desde li annu 2023.
* Victoire de Montréal (Canada) desde li annu 2023.
* New York Sirens (USA) desde li annu 2023.
* Ottawa Charge (Canada) desde li annu 2023.
* Toronto Sceptres (Canada desde li annu 2023.
* Seattle Torrent (USA) desde li annu 2025.
* Vancouver Goldeneyes (Canada) desde li 2025.

## Championes
* 2023/2024: PWHL Minnesota (hodie: Minnesota Frost)
* 2024/2025: Minnesota Frost
* 2025/2026:
J. G. Ballard

**James Graham Ballard** esset un autor de scientic fiction de USA. Il nascet li 15-im de novembre 1930 in Shanghai (China) e morit li 19-im de april 2009 in London.

James Graham Ballard maritat in li annu 1955 Helen Mary Matthew, qui morit in li annu 1964. Li cuple havet tri infantes.

## Ovre
J. G. Ballard scrit romanes e racontas. Mult romanes e racontas de Ballard crea distopies e sceneries del apocalipse in queles il descrit li disruption de social structuras e relationes pro li apocalipse.

Important ovres es:
* 1970 The Atrocity Exhibition
* 1973 Crash
* 1975 High-Rise
* 1984 Empire of the Sun
Mikhail Shaidorov

**Mikhail Stanislavovich Shaidorov** (russ: Михаил Станиславович Шайдоров) es un sportista de patinage artistic de Kazakstan, Il nascet ye li 2-im de junio 2024 in Almaty e ganiat in li Olimpic Ludes de hiverne 2026 in Milano li aure-medallie in li patinage artistic por mannes.

Mikhail Shaidorov comensat patinar in li annu 2010.

Mikhail Shaidorov es 1,74 metres alt.

## Successes
* Quin vezes Champion de Kazakstan in li patinage artistic por mannes.
* 2025 Mikhail Shaidorov ganiat in li championatu mundal de patinage artistic 2025 in Boston li argente-medallie in li competition por mannes.
* 2026 Mikhail Shaidorov ganiat in li Olimpic Ludes de hiverne 2026 in Milano li aure-medallie in li patinage artistic por mannes.
Alysa Liu

**Alysa Liu**  es un sportista de patinage artistic de Unit States de America. Ella nascet li 8-im de august 2005 in Clovis (California) e ella ganiat li aure-medallies in li Olimpic Ludes de hiverne 2026 in li competition del singul de féminas e in li competition de equipes. In li annu 2025 Alysa Liu anc ganiat li championatu mundal de patinage artistic 2025 in Boston in li competition del singul de féminas.

Li familie de Alysa Liu originat de China, su patre fugit de China in li annu 1989 pro li political repressiones in li land.

Alysa Liu es  1,58 metres alt. Ella studia psichologie al Universitá de California in Los Angeles.

## Successes
* 2019 Alysa Liu devenit in li etá de 13 annus champion del Unit States de America in li patinage artistic in li competition del singul de féminas.
* 2022 Alysa Liu ganiat li bronze-medallie in li championatu mundal de patinage artistic 2022 in Montpellier in li competition del singul de féminas.
* 2025 Alysa Liu ganiat li championatu mundal de patinage artistic 2025 in Boston in li competition del singul de féminas.
* 2026 Alysa Liu ganiat li aure-medallies in li Olimpic Ludes de hiverne 2026 in li competition del singul de féminas e in li competition de equipes.
Henry van de Velde

**Henry Clement van de Velde** esset un pictor e architect de Belgia. Il nascet li 3-im de april 1863 in Antwerpen e morit ye 15-im de octobre 1957 in  Oberägeri (Svissia). Henry van de Velde es un del max important representantes del Jugendstil.

Henry van de Velde havet quam architecte un grand influentie al architectura in Germania in li comense del 20-im secul.

Henry van de Velde studiat arte in Antwerpen e in li annu 1894 il maritat Maria Sèthe.
Andrey Gyurov

**Andrey Atanasov Gyurov** (bulgarian scrit:  Андрей Атанасов Гюров) es un politico de Bulgaria. Il nascet li 31-im de decembre 1975 in Gotse Delchev e es desde li 19-im de februar 2026 prim-ministre de Bulgaria. Andrey Gyurov esset til li annu 2023 membre del partise PP (Noi continua li changeament) e es desde li julí 2023 guvernator del National Bank de Bulgaria.

## Personal e professional vive
Andrey Gyurov studiat economie in Sofia e in li USA. Pos su studies il laborat che un bank in Chicago. Andrey Gyurov fat su doctoratu in Vienna (Austria) e laborat che un bank in Vienna. Inter 2010 e 2021 il laborat quam docente de economie al universitá de Blagoevgrad e inter 2016 e 2021 anc in Vienna.

## Political cariera
* 2021-2023 Andrey Gyurov esset membre del parlament de Bulgaria por li partise Noi continua li changeament.
* 2023 Andrey Gyurov devenit in li julí 2023 guvernator del National Bank de Bulgaria.
* 2026 Andrey Gyurov devenit ye li 19-im de januar 2025 prim-ministre de Bulgaria.
Jeff Bergman

**Jeffrey Allen** "**Jeff**" **Bergman** es un actor de voce del Unit States de America. II nascet li 10-im de julí 1960 in Philadelphia e es activ quam actor de voce desde li annu 1984.

Jeff Bergman es maritat e have du infantes.
Isabelle Adjani

**Isabelle Yasmine Adjani** es un famosi actoressa de cinemá e television  e cantatora de Francia. Ella nascet ye li 27-im de junio 1955 in Paris e ella ganiat quin vezes li frances film-premie César.

Li patre de Isabelle Adjani, Mohammed Chérif Adjani, esset un soldate de Algeria, qui servit por li armé de Francia in Germania e su matre Emma Augusta Schweinberger esset de Germania.

Isabelle Adjani es activ quam actoressa desde li annu 1970. in li annu 1985 ella luder in li film L'Histoire d'Adèle H. de François Truffaut. Por li roles in li filmes Possession (1981), L’été meurtrier (1983), Camille Claudel (1988), La Reine Margot (1994) e La journée de la jupe (2009) Isabelle Adjani ganiat li frances film-premie César.

Isabelle Adjani esset duvez maritat e have du infantes. Inter 1976 e 1981 ella esset maritat con li film-director 
Bruno Nuytten e inter 1989 e 1995 con li actor Daniel Day-Lewis del Reyatu Unit.
Duero

Li **Duero** (portugalesi: Douro) es un fluvie in Europa in li Peninsul Iberic, quel flue tra Hispania e Portugal. 

Li Duero have un longore de 897 kilometres e es li triesim max long fluvie sur li Peninsul Ibereic. Li fonte del fluvie es in Hispania in li Provincia de Soria e it flue in Porto in li Atlantic Ocean.

.
Kielce

**Kielce** es un cité in Polonia. It es situat in li sud-ost del land in li Vojevodia Świętokrzyskie. Kielce es li cité capital del Vojevodia Świętokrzyskie.

Li cité have 182.295 (2024) habitantes e un area de 109,45 kilometres.

Kielce esset mentionat por li unesim vez in un historic document in li annu 1212. In li annu 1227 Kielce recivet li jure de un cité. Inter 1795 e 1815 Kielce apartenet a Austria e inter 1815 e 1918 a Russia.

## Sport
Li handball-club KS Kielce have su hem in li cité e lude in li Europan Liga de Championes de Handball.
Reza Pahlavi

**Cyrus Reza Pahlavi** o curt *Reza Pahlavi* (persian:رضا پهلوی) es un politico de Iran. Il nascet ye li 31-im de octobre 1960 in Teheran quam max old filio del sha Mohammad Reza Pahlavi, quel regnat in li Iran autoritativmen inter 1941 e 1979. Su matre es Farah Pahlavi.

Reza Pahlavi esset nominat de su patre Mohammad Reza Pahlavi in li octobre 1967 in li etá de sett annus quam prince heredari de Persia. In li annu 1978 Reza Pahlavi eat al Unit States de America e fat un education quam militari pilot. Reza Pahlavi studiat political scientie in Los Angeles.

In li annu 1979 li islamic revolution in Iran finit li regnantie de su patre Mohammad Reza Pahlavi, qui morit ye li 31-im de octobre 1980. Il declarat su quam nov sha in li annu 1980, ma to ne havet political consequenties pos li fine del regnantie de su familie.

In li annu 1986 Reza Pahlavi maritat Yasmine Pahlavi in li Unit States de America. Li cuple have tri filias e li max old filia es Noor Pahlavi, qui nascet in li annu 1992.

Reza Pahlavi e su familie habitat in Morocco, Paris (Francia) e Unit States de America. Desde li annu 1996 il habita con su familie in Potomac (Maryland) in li Unit States de America.

Reza Pahlavi es un del max important politicos del iranian oposition in li exilie contra li islamist-teocratic regime in Iran.

In li annu 2013 Reza Pahlavi fundat li National Consilie de Iran in Paris (Francia) por assemblar li oposition in Iran. Il devenit un important political figura in li protestes e demonstrationes in Iran contra li islamist regime in Iran in li annus 2025 e 2026. 

Reza Pahlavi suportat li militari actiones del Unit States de America e de Israel contra Iran ye li 28-im de februar 2026.
Bushehr

**Bushehr** (persian: بوشهر) es un cité in Iran. It es situat in sud-west del land al líttore del Golfe de Persia. Bushehr es li cité capital del Provincia Bushehr 

Bushehr have 223.504 (2016) habitantes.

Bushehr have un important cité e it have anc un centre nucleari, quel esset constructet de Russia.
Maria Sid

**Maria Charlotta Sid-Achrén** es un actoressa e film-directora de filmes de Finland. Ella nascet ye li 13-im de may 1968 in Helsinki e ella ludet in li serie de television Kaikki synnit inter 2019 e 2023 li rol del policista *Sanna Tervo*. Maria Sid apartene al sved minoritá in Finland.

Maria Sid es activ quam actoressa desde li annu 1993. Inter 2006 e 2007 ella ludet li rol cardinal in li serie de television *Donna Paukku*. Maria Sid anc laborat quam actor e intendant al sved teatres in Turku e in Helsinki.

Maria Sid labora e habita in in Svedia. Ella es maritat por li duesim vez. Su duesim marito es li violinist e cantator de óperas Peter Achrén. Li cuple have du comun infantes e Maria Sid have un altri infante ex su unesim maritage.
Ali Laridjani

**Ali Ardashir Laridjani** (persian:على اردشیر لاریجانی) esset un politico de Iran. Il nascet ye li 3-im de junio 1958 in Nadjaf e esset mortat per un atacca de Israel ye li 17-im de marte 2026 in Teheran. Ali Laridjani esset inter li 5-im de august 2025 til su morte ye li 17-im de marte 2026 secretario del Consilie del Supreme National Securitá de Iran. Ali Laridjani esset membre del Partise del Coalition Islamic. Ali Laridjani esset un del max important politicos de Iran .

## Personal e professional vive
Li patre de Ali Laridjani, Ayatollah Mirza Hashem Amoli, colaborat strettmen con li religiosi ductor del Iran Ali Khamenei. Ali Laridjani studiat informatica, matematica e westal filosofie in Qom. Il fat su doctoratu in westal filosofie in Teheran. Ali Laridjani publicat libres pri western filosofes quam Immanuel Kant, Saul Kripke e David Lewis.

Ali Laridjani esset maritat con Farideh Motahhari e li cuple havet quar infantes. 

## Political cariera
Li political cariera de Ali Laridjani comensat quam comandante del Corpo del Garde del Islamic Revolution. Il esset membre in li  Corpo del Garde del Islamic Revolution inter 1981 e 1993 e atinget li rang de un brigadero-generale.
* 1992-1994 Ali Laridjani esset ministre por cultura e islamic guidar.
* 1994-2004 Ali Laridjani esset chef del Islamic Republic of Iran Broadcasting.
* 2004 Ali Laridjani devenit consiliero del securitá por li religiosi ductor de Iran Ali Khamenei.
* 2005 Ali Laridjani candidat sin successe quam presidente de Iran e recivet 5,94 percentes.
* 2005-2007 Ali Laridjani esset secretario del Consilie del Supreme National Securitá.
* 2008-2020 Ali Laridjani esset presidente del parlament de Iran e membre del parlament.
* 2025 Ali Laridjani devenit denov ye li 5-im de august 2025 secretario del Consilie del Supreme National Securitá.
* 2026 Ali Laridjani es mortat per un bombardement de Israel ye li 17-im de marte 2026 in Teheran.

## Referenties
Bailee Madison

**Bailee Madison** es un actoressa de television e cinemá e teatre e cantatora de USA. Ella nascet ye li 15-im de octobre 1999 in Fort Lauerdale (Florida)  e es activ quam actoressa desde li annu 2005.

Per su patre Bailee Madison have anc li civitá de Canada. 

Bailee Madison ludet su unesim grand rol in li horrore-film Don't Be Afraid of the Dark in li annu 2010 in quel ella ludet li rol de *Sally Hurst*.

In li annu 2018 Bailee Madison ludet li rol de *Kinsey* in li horrore-film The Strangers: Prey at Night. Inter 2022 e 2004 Bailee Madison ludet li rol de *Imogen Adams* in li horror-serie de television Pretty Little Liars.

## Ligamentes extern
* Bailee Madison in li Internet Movie Database
Bauhaus

**Bauhaus** esset un scola por arte, dessine e architectura in Germania inter 1919 e 1933. Li Statal Bauhaus o Bauhaus esset fundat in Weimar del architecte Walter Gropius. Secun li conception del Bauhaus esset tot nov, pro que it combinat arte e mestiere. Li precessor de Bauhaus esset li 1907 in Weimar de Henry van de Velde fundat scola *Großherzoglich-Sächsischen Kunstgewerbeschule Weimar*. In li annu 1907 li scola de Henry van de Velde fusionat con li *Großherzoglich-Sächsischen Hochschule für Bildende Kunst Weimar* al Bauhaus.

Hodíe li Bauhaus es egardat quam hem del classic moderne in li arte, dessine e architectura in li tot munde. In li annu 1925 li Bauhaus translocat de Weimar a Dessau. In li annu 1932 li Bauhaus devet translocat a Berlin pro li crescent influentues del Nationalsocialisme in Dessau. Pos li comense del nationalsocialist dictatura li scola de Bauhaus esset cludet in li annu 1933.

Li idé de Bauhaus esset ligar li architectura omni artes in un combinat ovre (*Gesamtkunstwerk*).

## Directores del Bauhaus
* 1919-1928 Walter Gropius
* 1928-1930 Hannes Meyer
* 1930-1933 Ludwig Mies van der Rohe